**Kotimaan Energia** (aikaisemmin **Suomen Energiayhtiö**) oli suomalainen sähkönmyyntiyhtiö ja Fortumin tytäryhtiö. Kotimaan Energia yhdistyi sähkönmyyntiyhtiö Fortum Marketsin kanssa syksyllä 2022.

Historia
--------

Kotimaan Energia, aiemmin Suomen Energiayhtiö, on perustettu vuonna 2005.

Vuonna 2013 Norjan suurin verkkoyhtiö Hafslund osti Suomen Energiayhtiön.

Vuonna 2015 yhtiön liikevaihto oli noin 27 miljoonaa euroa ja nettotulos 1,044 miljoonaa euroa. Sijoitetun pääoman tuottoprosentti oli 39,1 ja omavaraisuusaste 47,3 prosenttia, kasvuprosentin ollessa -3,7 prosenttia. Henkilöstöä oli 31.

Vuonna 2016 Kotimaan Energia päätyi myyntitoimintansa takia kilpailu- ja kuluttajaviraston seurantaan. Suurin osa valituksista tuli puhelinmyyntitilanteista, joiden jälkeen kuluttaja odotti saavansa tarjouksen sähkösopimuksesta, mutta saikin sopimusvahvistuksen.

Syksyllä 2017 Kuluttajavirasto huomautti yhtiötä harhaanjohtavasta markkinoinnista, koska puhelinmyyjät lähettivät sopimuksia asiakkaille, jotka luulivat saavansa tarjouksen. Vuonna 2018 myyntipuheluiden epäselvyydet jatkuivat, vaikka myyntijohtajan mukaan sellaisiin puututaan. Syyskuussa Fortum myi osuutensa (34 prosenttia) Hafslund-konsernista Oslon kaupungille ja osti samalla Hafslundin sähkön vähittäismyyntitoiminnot, jolloin sen sähköasiakkaiden määrä lähes tuplautui Pohjoismaissa yhteensä 2,4 miljoonaan asiakkaaseen.

Vuonna 2018 Kotimaan Energia aloitti sähkösopimusten face-to-face-myynnin, mutta puhelinmarkkinointi tuotti silti useimmat asiakkaat. Feissauksessakin tehdään sopimuksia eikä tarjouksia sopimuksista. Kotimaan Energialla oli yli 130 000 asiakasta Suomessa.

Heinäkuussa 2019 Kotimaan Energia kampanjoi Tinderissä osana Sähköä ilmassa -konseptia. Kotimaan Energialla oli Tinderissä brändätty profiili.

Keväällä 2020 yritys uudisti brändiään ja määritteli itsensä "palkitsevaksi sähkökumppaniksi, jolla on pilke silmäkulmassa". Se julkaisi kesällä 2017 asiakasohjelman, jolla se palkitsee kanta-asiakkaita ilmaisilla sähköenergiatunneilla.
He saavat päivittäin yhden tunnin ilmaista sähköenergiaa, jotka hyvitetään heille kesäisin. Kesäkampanjassaan Kotimaan Energia hyödynsi ensimmäistä kertaa Spotifya.

Kotimaan Energia yhdistyi sähkönmyyntiyhtiö Fortum Marketsin kanssa syksyllä 2022.

Organisaatio
------------

Kotimaan Energia kuului Fortumin Consumer Solutions -divisioonaan ja yhtiön toimitusjohtajana toimi Tuomas Åhlman.

Tuotteet
--------

Kotimaan Energia tarjosi sähköenergiaa koko Suomeen. Sen tuotevalikoimaan kuului esimerkiksi vesi-, tuuli- ja aurinkoenergiaa.

Lähteet
-------

1. 1 2 3 4 5 6 7 8 9 10  Kauppalehti: Kotimaan Energia Oy | Yritys- ja taloustiedot | Kauppalehti *Kauppalehti*. Viitattu 2.9.2019.
2. 1 2 3 4  Mutkattomia sähkösopimuksia koko Suomeen - Kotimaan Energia *kotimaanenergia.fi*. Viitattu 2.9.2019.
3. 1 2  Fortum yhdistää Suomessa toimivat sähkönmyyntiyhtiönsä *Helsingin Sanomat*.  9.9.2022. Viitattu 11.9.2022.
4. 1 2 3 4  Puhelinmyynnistään parjattu Kotimaan Energia myy sähköä nyt kaduilla: "Pörssisähkön suosio on alkanut kasvaa" *Kauppalehti*.  16.4.2018.
5. ↑  Kotimaan Energia Oy | Osakeyhtiö | Kauppalehti.fi *www.kauppalehti.fi*. Viitattu 16.11.2016.
6. ↑  Luulit saavasi tarjouksen, mutta tulikin sähkösopimus? Kotimaan Energian puhelinmyynti kuluttajaviraston tarkkailussa *Yle Uutiset*. Viitattu 16.11.2016.
7. ↑  Alex af Heurlin: Fortumilta suurkaupat Norjassa: Vaihtaa Hafslundin omistuksen lämpötuotantoon ja jätteenpolttoon *Arvopaperi*. Viitattu 2.9.2019.
8. ↑  Kotimaan Energia etsii miesseuraa Tinderistä: "Miehet solmivat sähkösopimuksen naisia todennäköisemmin" *Markkinointi & Mainonta*.  24.6.2021. Kauppalehti. Viitattu 2.9.2019.
9. ↑  Aleksi Ylä-Anttila: Brändinsä uudistanut Kotimaan Energia markkinoi rohkeasti, mutta rennosti: "Meidän on tehtävä jotain hieman eri tavalla, jotta meidät huomataan" *Markkinointi&Mainonta*.  22.7.2020. Viitattu 07.08.2020.